EkBass/fiwiki-20250220-pages-articles huggingface dataset:
Pallaksen talo

Pallaksen talo on Oulussa Oulun keskusaukion länsilaidalla sijaitseva liike- ja asuinkerrostalo. Talo on osa ns. Pallas-korttelia. Kiinteistö Oy Kirkkokatu 8 on tunnettu aikaisemmin Pallas-talona, jonka rakentamisesta vastasi Oulun Rakennusmestariyhdistys. Valter Thoménin suunnittelema talo on valmistunut omalle tontille vuonna 1907 ja on yksi Oulun vanhimmista kiinteistöistä. Nimi yhtiölle on annettu Ateenan kaupunkien suojelusjumalattaren Pallas Athenen mukaan. Rakennukseen on ajan saatossa tehty muutoksia. Kattomuoto on nykyään yksinkertaisempi kuin valmistuessaan, jolloin Kirkkokadun ja Pakkahuoneenkadun kulmassa oli matala torni. Samassa kulmassa oli myös kulmaovi, ja parveke Kirkkokadun puoleisella seinällä. Alimman kerroksen näyteikkunoiden muoto ja ovien sijoittelu on myös muuttunut huomattavasti ajan saatossa. == Lähteet == == Aiheesta muualla == Luokka:Oulun asuinrakennukset Luokka:Pokkinen
Jiahu

Jiahu () on arkeologinen löytöpaikka Henanin maakunnassa Kiinassa 22 kilometriä nykyisestä Wuyangin kaupungista pohjoiseen. Jiahu oli varhainen maanviljelykylä 7000–5700 eaa. Juahun kylä sijaitsi Sha (Ying) ja Ni-jokien tulvatasankojen välissä. Sha on Jangtsejoen pohjoinen haara, joka kulkee melko läheltä Keltaista jokea. Jiahun kylän ala oli 5,5 ha ja siellä asui ehkä 250–800 asukasta. Kaivetulla 0,24 ha alalla oli 45 taloa ja 9 savenpolttouunia9,000 Year Old Chinese Flutes. Shakuhachi.com.. Talot osin maanalaisia, läpimitat 4–10 metriä, yleensä yksihuoneisia. Iso keskusrakennus, ehkä työpaja. Jiahussa viljeltiin jo varhain riisiä. Viljely oli normaalia, ei kaskiviljelyä. Jotkut Jiahusta löydetyt merkit saattavat olla varhaista kirjoitusta, mutta varmaa se ei ole. Merkit on kaiverrettu kilpikonnan kuoriin. Myöhemmin Kiinassa kilpikonnan kuoria käytettiin ennustamiseen. Jiahusta on myös löydetty vanhoja huiluja. Myös Jiahun keramiikka on yksi Kiinan vanhimmista. Liäksi on löydetty turkoosikaiverruksia. Ruukuista on löydetty jäänteitä alkoholista. Jiahun kylä raunioitui tulvassa ja hylättiin. == Jiahun vaiheet == *7000–6600 kalenterivuotta eaa., omaleimainen kulttuuri *6600–6200 Peiligangin kulttuurin tapainen kulttuuri *6200–5700 Pailigangin kulttuurin tapainen kulttuuri Viimeisellä kahdella kaudella kylän asuinalueet ja työpajat olivat erillään. Tällöin myös hautalahjojen määrä lisääntyi ja eri yksilöillä oli erilaiset hautalahjat. Niinpä voidaan päätetllä, että myöhemmässä Juahussa oli jonkinlainen työnjako ja arvoasteikko. Naisen asema oli hautalahjoista päätellen huonompi kuin miesten, mutta yleisesti ottaen Jiahu oli melko tasa-arvoinen. ==Lähteet== Luokka:Arkeologiset kohteet Kiinassa Luokka:Henan
Childe Harold’s Pilgrimage

Childe Harold’s Pilgrimage on lordi Byronin kirjoittama neliosainen runoelma. Ensimmäiset kaksi osaa ilmestyivät vuonna 1812, kolmas osa vuonna 1816 ja neljäs osa vuonna 1818. Kaksi ensimmäistä osaa myivät hyvin ja tekivät Byronin tunnetuksi runoilijana. Childe Harold’s Pilgrimage kertoo Harold-nimisestä miehestä, joka kyllästyy syntiseen elämäänsä ja alkaa matkustella. Päähenkilö on niin sanottu byronilainen sankari, joka on melankolinen, yksinäinen ja kyyninen. Nimessä oleva ”childe”-sana viittaa keskiaikaiseen nuoreen aateliseen, joka ei ollut vielä saanut ritarin arvoa. Kahdessa ensimmäisessä osassa Harold matkustelee Portugalissa, Espanjassa, Jooniansaarilla ja Albaniassa. Toinen osa päättyy valitukseen osmanien Kreikan-valtauksesta. Kolmannessa osassa päähenkilö suuntaa Belgiaan, Reinin jokilaaksoon, Alpeille ja Juravuoristoon. Neljännessä osassa Byron korvasi päähenkilön itsellään ja kertoo ensimmäisessä persoonassa Venetsiasta, Ferrarasta, Firenzestä ja Roomasta sekä niiden kaupunkien taiteilijoista ja sankareista. == Lähteet == == Aiheesta muualla == * Luokka:Runoelmat Luokka:Brittiläiset kirjat
Kauppakeskus Viiri

Kauppakeskus Viiri on kauppakeskus Nurmijärven Klaukkalassa. Kauppakeskus jakautuu Isoviiriin ja Pikkuviiriin. Kauppakeskuksessa järjestetään vuosittain keväisin Viirin messut. Messuilla on yrityksiä kauppakeskuksesta, sekä muita sidosryhmiä ja urheiluseuroja. ==Liikkeet== ===Isoviirin liikkeet=== * K-Citymarket * Alko * Kultajousi * Ararat ravintola * Klaukkalan apteekki * Yang's ravintola *Euronics/Klaukkalan Pörssi * Mandy Fashion * Huoltopulssi *HierontaLehto *Suutari * Valokuvaamo Vanhatalo * Lasten Kirppis Hattara Oy * Viirinhius * Pussukka * Fit24 Express * Silver Beauty * Blackhill Beauty * Tili-Viiri Oy/Tilitoimisto ===Pikkuviirin liikkeet=== * Team Sportia * UPS Access Point ==Laajennus== Kauppakeskukseen oli suunnitteilla laajennus, joka sisälsi Prisman, ja uuden torin. Nämä oli tarkoitus toteuttaa Viirinlaakson rakentamisen myötä, mutta HOK-Elanto vetäytyi hankkeesta ja siirsi Klaukkalan vanhan S-Marketin läheiseen liiketilaan. == Lähteet == Luokka:Nurmijärven kauppa- ja ostoskeskukset Luokka:Klaukkala
Nemanja Majdov

Nemanja Majdov (s. 10. elokuuta 1996) on serbialainen judon maailman- ja Euroopan-mestari. Hän oli maailmanlistalla kolmantena 90 kg:n painoluokassa marraskuussa 2020. Majdov voitti 90 kg;n sarjan maailmanmestaruuden Budapestissa 2017 kukistettuaan loppuottelussa slovenialaisen Mihael Žgankin. Hän sai MM-pronssia samassa sarjassa Tokiossa 2019. Hän saavutti alle 90-kiloisten MM-hopeaa Abu Dhabissa 2024 hävittyään loppuottelussa japanilaiselle Goki Tajimalle. Hän saavutti 90-kiloisissa EM-hopeaa Tel Avivissa 2018 ja Prahassa 2020 hävittyään kummallakin kerralla loppuottelussa venäläiselle Mihail Igolnikoville. Varsovan EM-kilpailuissa 2017 hän sijoittui samassa painoluokassa seitsemänneksi ja Lissabonissa 2021 viidenneksi. Hän voitti 90 kg:n sarjan Euroopan-mestaruuden Montpellier'ssä 2023 kukistettuaan loppuottelussa georgialaisen Laša Bekaurin. Majdov voitti alle 21-vuotiaiden Euroopan-mestaruuden 81 kg:n sarjassa 2014 ja 2016. Hän sai alle 18-vuotiaiden EM-hopeaa 73-kiloisissa 2013 ja alle 23-vuotiaiden EM-pronssia 90 kg:n painoluokassa 2016. Majdov saavutti Välimeren kisoissa hopeaa 2018. Hän on saavuttanut IJF World Tourin kilpailuissa kolme voittoa, neljä kakkossijaa ja seitsemän kolmossijaa. Hän on voittanut aikuisten sarjassa neljä Serbian- mestaruutta. == Lähteet == Luokka:Serbialaiset judokat Luokka:Vuonna 1996 syntyneet Luokka:Elävät henkilöt
Henki etsii asuntoa

Henki etsii asuntoa (Here Comes Mr. Jordan) on Alexander Hallin ohjaama yhdysvaltalainen komediaelokuva vuodelta 1941. Siinä ennen aikojaan kuoleva ammattinyrkkeilijä joutuu taivaan portilla Pietarin takaisinkäännyttämäksi ja palaa maan päälle.Päivän elokuvat lyhyesti, Helsingin Sanomat 3.11.1988, sivu 59. Elokuva perustuu Harry Segallin näytelmään Heaven Can Wait, josta sovitettu käsikirjoitus toi Sidney Buchmanille ja Seton I. Millerille Oscar- palkinnon. == Rooleissa == == Vastaanotto ja myöhempi arvostus == Henki etsii asuntoa sai parhaan sovitetun käsikirjoituksen Oscar-palkinnon ja tuotti ehdokkuudet myös parhaan ohjauksen (Hall), parhaan elokuvan ja parhaan miessivuosan (Gleason) kategorioissa. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Uusintaversio 1978 == Warren Beatty ja Buck Henry ohjasivat saman näytelmän pohjalta elokuvan Taivas saa odottaa (1978). == Lähteet == Luokka:Yhdysvaltalaiset komediaelokuvat Luokka:Vuoden 1941 yhdysvaltalaiset elokuvat
Wayne Cochran

thumb|Wayne Cochran 1969. Talvin Wayne Cochran (10. toukokuuta 1939 – 21. marraskuuta 2017 Florida, Yhdysvallat) oli yhdysvaltalainen soullaulaja. Hän oli Elvis Presleyn esikuva. Cochran pukeutui koristeellisesti kimalteleviin asuihin ja hänellä oli valtava vaalea kampaus. Hänen tunnuslaulunsa oli ”Last kiss”, ja hänestä käytettiin nimitystä ”The White Knight of Soul”. Esiintymiset olivat mahtipontisia. Cochranin ura alkoi 1950-luvulla, jolloin hänen tyylinsä oli rockabillyn ja countryn sekoitusta. Uransa huipulla ollessaan hän päätti kuitenkin ryhtyä papiksi Miamiin. == Lähteet == Luokka:Yhdysvaltalaiset soullaulajat Luokka:Vuonna 1939 syntyneet Luokka:Vuonna 2017 kuolleet
Margaret (laulaja)

Margaret (oik. Małgorzata Jamroży, s. 30. kesäkuuta 1991 Stargard Szczeciński) on puolalainen laulaja. Vuonna 2013 hän edusti Puolaa Baltic Song Contestissa Karlshamnissa kappaleella "Thank You Very Much" ja sijoittui toiseksi. Elokuun 26. päivänä 2014 hän julkaisi ensimmäisen albuminsa "Add The Blonde", joka myi platinaa Puolassa.. Marraskuun 6. päivänä 2015 hän julkaisi Matt Duskin kanssa albumin "Just the Two of Us", joka myös myi platinaa Puolassa. Vuonna 2016 hän osallistui Puolan euroviisukarsintoihin kappaleella "Cool Me Down" ja sijoittui toiseksi. Kappale voitti myöhemmin samana vuonna kansainvälisen euroviisufanikerho OGAE:n järjestämän Second chance contest -kilpailun, joka käytiin eri maiden karsinnoissa karsiutuneiden kappaleiden välillä. Kesäkuun 2. päivänä 2017 hän julkaisi albumin "Monkey Business". Marraskuun 28. päivänä 2017 SVT ilmoitti, että Margaret osallistuu Melodifestivaleniin 2018 kappaleella "In My Cabana". Kappale pääsi Melodifestivalenin finaaliin, jossa se sijoittui seitsemänneksi. Margaret osallistui Melodifestivaleniin myös vuonna 2019 kappaleella "Tempo", joka karsiutui kilpailun alkukarsinnassa. == Diskografia == * Add The Blonde (2014) * Just the Two of Us (2015; Matt Duskin kanssa) * Monkey Business (2017) * Gaja Hornby (2019) * Maggie Vision (2021) * Siniaki i cekiny (2024) == Lähteet == Luokka:Puolalaiset laulajat Luokka:Vuonna 1991 syntyneet Luokka:Elävät henkilöt
Penthouse and Pavement

Penthouse and Pavement on englantilaisen synthpop-yhtyeen Heaven 17:n esikoisstudioalbumi, joka julkaistiin alun perin Virgin Recordsilla syyskuussa 1981. ”(We Don’t Need This) Fascist Groove Thang” julkaistiin singlenä, muttei menestynyt musiikkilistoilla, osittain BBC:n kiellon takia. Albumi myi kohtuullisen hyvin, vaikkei se ollutkaan suuri kaupallinen menestys julkaistaessa. Penthouse and Pavement sijoittui Suomessa Suomen virallisen listan sijalle 18. ==Kappaleet== ==Henkilöstö== ===Heaven 17=== *Glenn Gregory – laulu, taustalaulu *Martyn Ware – syntetisaattori, Linn LM-1, piano, lyömäsoitin, taustalaulu *Ian Craig Marsh – syntetisaattori, saksofoni, lyömäsoitin ===Muusikot nauhoittamisen aikana=== *Malcolm Veale – syntetisaattori, saksofoni *Josie James – taustalaulu kappaleessa ”Penthouse and Pavement” *Steve Travell – piano kappaleessa ”Soul Warfare” *The Boys of Buddha – torvi *John Wilson – bassokitara ja kitara albumin ”Pavement”-puolella ===Tuotanto=== *British Electric Foundation – tuottajat *Peter Walsh – äänisuunnittelija, assistant producer *Steve Rance – äänisuunnittelija *Ray Smith – kansikuvan maalaus ==Lähteet== Luokka:Heaven 17:n albumit Luokka:Vuoden 1981 esikoisalbumit
Mititei

270px|right|thumb|Mititein grillausta Mititei, joskus myös mici, on romanialainen jauhelihasta valmistettava perinteinen makkaran muotoinen liharuokalaji, jonka vastine on länsibalkanilainen ćevapčići. Valmistamisessa käytetään yleensä sekä sian- että lampaanlihaa ja usein erilaisia paprikoita sekä valkosipulia. Seosta voi maustaa erilaisilla yrttimausteilla sekä tarpeen mukaan suolalla.https://www.hs.fi/ruoka/reseptit/art-2000002566422.html Ruokalajia voidaan nauttia esimerkiksi paikallisen hedelmäviinan ţuicăn yhteydessä. == Lähteet == Luokka:Romanialainen keittiö Luokka:Liharuoat
The Luxury Gap

The Luxury Gap on englantilaisen synthpop-yhtyeen Heaven 17:n toinen studioalbumi. Albumi julkaistiin alun perin huhtikuussa 1983 Virgin Records -levy-yhtiöllä. The Luxury Gap on yhtyeen parhaiten myynyt albumi, myyden platinaa. Albumi sijoittui Britannian albumilistan sijalle 4. ja siitä tuli myös vuoden 1983 17:nneksi myydyin albumi. Suomessa albumi sijoittui Suomen virallisen listan sijalle 13. ja oli musiikkilistalla yhteensä seitsemän viikkoa. Toisin kuin yhtyeen esikoisalbumi Penthouse and Pavement, The Luxury Gapin singlet sijoittuivat musiikkilistoille vahvasti, erityisesti ”Temptation”, joka sijoittui Britannian singlelistan sijalle 2. Single oli myös vuoden 1983 34:nneksi myydyin single. Muita hittikappaleita olivat ”Come Live with Me”, joka sijoittui Britannian singlelistan sijalle 5. ja ”Crushed by the Wheels of Industry”, joka sijoittui Britannian albumilistan sijalle 17. Ensimmäinen single ”Let Me Go” sijoittui Suomen virallisen listan sijalle 24. ==Kappaleet== Kaikki kappaleet säv. ja san. Glenn Gregory, Ian Craig Marsh ja Martyn Ware. # Crushed by the Wheels of Industry – 5.54 # Who’ll Stop the Rain – 3.04 # Let Me Go – 4.23 # Key to the World – 3.42 # Temptation – 3.34 # Come Live with Me – 4.18 # Lady Ice and Mr Hex – 3.46 # We Live So Fast – 3.49 # The Best Kept Secret – 5.09 ==Arvostelut== *AllMusic: *Christgau’s Record Guide: B+ *PopMatters: 5/10 *Record Collector: ==Lähteet== Luokka:Heaven 17:n albumit Luokka:Vuoden 1983 albumit
Torill Thorstad Hauger

Torill Thorstad Hauger (22. marraskuuta 1943 Oslo, Norja – 4. heinäkuuta 2014), Norsk biografisk leksikon oli norjalainen kirjailija. Hänen keskeinen tuotantonsa käsittelee historiallista Kristianiaa. Hän on kirjoittanut lapsille ja nuorille kirjoja siirtolaisuudesta ja viikingeistä. Hauge opiskeli Oslon yliopistossa saksaa, etnologiaa, kansanperinnettä ja arkeologiaa. Hän valmistui maisteriksi 1966. Hän opiskeli myös Statens Håndverks- og Kunstindustriskolessa 1962–1964. Sen jälkeen hän työskenteli Oldsaksamlingissa Historiallisessa museossa. Hauger osallistui Gyldendalin kilpailuun käsikirjoituksellaan Karl Eugen Olsen fra Vika, joka voitti kilpailun ja ilmestyi 1976. Se herätti runsaasti huomiota. Vanha Vika on silloin jo purettu Oslon kaupunginosa, jonka tilalle oli rakennettu uusi. Seuraavana ilmestyi 1984 menestyskirja Krestiane Kristiania. joka kertoo työläisnaisen elämästä. Se palkittiin vuoden historiallisena dokumenttiromaanina. Sen jälkeen hän muutamia kirjoitti- lasten ja nuortenkirjoja ja jälleen aikuisille historiallisia romaaneja, Karl Eugen Olsen fra Vika (1976) ja Krestiane Kristiania (1984). Haugerin kirjailijantyötä luonnehtii halu kertoa nykyajasta historiallisessa perspektiivissä ja millaista elämä on aiemmin saattanut olla. Kirjoja leimaa suvaitsevaisuus ja humanismi. Ei siten ollut sattuma että Norjan Punainen risti ja Pelastakaa lapset -järjestö pyysivät häntä kirjoittamaan maahanmuuttajalapsista. Tuloksena oli Her er vi! (1989). Hän on kirjoittanut myös tieto- ja oppikirjoja. == Suomennetut teokset == * Korppityttö (Ravnejenta), suomentanut Tuula Tuuva. Tekijän kuvittama. Otava, 1992 ISBN 951-1-11663-0 == Palkinnot ja tunnustukset == *Kultur- og kirkedepartementets litteraturpris for barne- og ungdomslitteratur 1980, teoksesta Det kom et skip til Bjørgvin i 1349 * Norsk litteraturkritikerlags barnebokpris 1980, teoksesta Det kom et skip til Bjørgvin i 1349 * Kultur- og kirkedepartementets litteraturpris for barne- og ungdomslitteratur 1982, teoksesta Sigurd Drakedreperen * Bokhandlerprisen 1984, teoksesta Krestiane Kristiania * Prøysenprisen 1984 * ehdokasIBBY Honour List 1984, teoksesta Sigurd Drakedreperen * Oslo bys kunstnerpris 1987 * Pier Paolo Vergerio- prisens æresliste for fagbøker 1989, teoksesta Den store Chicagoreisen * Skolebibliotekarteoksestaeningens litteraturpris 1989, lasten ja nuorten historiallisista romaaneista * Dobloug-palkinto 1991 * Kultur- og kirkedepartementets spesialpris for barne- og ungdomslitteratur 1991, teoksesta Den lange reisen * Nordisk Skolebibliotekarteoksestaenings Børnebogspris 1994 * Æresprisen «Bypatrioten», myöntäjä Oslo Byes Vel ==Lähteet== ==Aiheesta muualla== *Torill Thorstad Hauger, Store norske leksikon Luokka:Norjalaiset kirjailijat Luokka:Vuonna 1943 syntyneet Luokka:Vuonna 2014 kuolleet
Sun Yee On

Sun Yee On (, Jyutping San1 ji6 on1) on yksi johtavista triadeista Hongkongissa ja Kiinassa. Sillä on yli 55 000 jäsentä maailmanlaajuisesti. Triadin uskotaan myös toimivan Yhdistyneessä kuningaskunnassa, Yhdysvalloissa, Ranskassa, Belgiassa ja Alankomaissa. Sun Yee Onin nimi tarkoittaa suomeksi suurin piirtein uutta oikeamielisyyttä ja rauhaa. ==Populaarikulttuurissa== Hongkongiin sijoittuva vuoden 2012 videopeli Sleeping Dogs keskittyy Kiinan triadeihin peitetehtävässä toimivan etsivän näkökulmasta. Pelissä pelataan peitetehtävässä toimivaa sanfranciscolaispoliisia nimeltä Wei Shen, jonka tehtävänä on soluttautua järjestäytyneeseen rikollisjärjestöön nimeltä ”Sun On Yee”. ”Sun On Yee” on muunnos Sun Yee Onin nimestä. ==Lähteet== Luokka:Järjestäytynyt rikollisuus Luokka:Kiinalainen yhteiskunta
Flink (videopeli)

Flink on Psygnosis-yrityksen kehittämä ja julkaisema tasohyppelypeli, joka on julkaistu vuonna Amiga CD32, Sega Mega Drive ja Sega CD -konsoleille. Peli on julkaistu Pohjois-Amerikassa nimellä The Misadventures Of Flink. == Vastaanotto == The One -lehti antoi pelille arvosanaksi 87% arvostelussaan. == Lähteet == == Aiheesta muualla == * * Luokka:Vuoden 1994 videopelit Luokka:Amiga CD32 -pelit Luokka:Sega Mega Drive -pelit Luokka:Psygnosisin videopelit
Hwasong-15

Hwasong-15 (koreaksi 화성 15, suomeksi Mars-15) on Pohjois-Korean mannertenvälinen ohjus. Ohjus saattaa kantaa jopa 1000 kilogramman painoisen ydinkärjen 13000 kilometrin matkan. Hwasong 15 kykenisi siis kuljettamaan ydinkärjen kaikkialle Yhdysvaltoihin, mutta se lienee yhä epätarkka. == Koelaukaisu marraskuussa 2017== Pohjois-Korea testasi ohjusta ensi kertaa 28. marraskuuta 2017. Noin kello 2.30-3.00 laukaistu ohjus nousi silloin 4 475 km:n korkeuteen ja lensi 950 km. Ohjus lensi 53 minuutin ajan ja osui Japaninmereen. Ohjus laukaistiin ilmeisesti kokeessa kiinteältä alustalta. Ohjuksen alastulovaiheessa lienee ollut ongelmia, jotka ovat vaikuttaneet sen tarkkuuteen. == Ohjuksen ominaisuuksista == Ohjus tuo mieleen amerikkalaisen 60-luvun Titan II-ohjuksen, tai venäläisen SS-9-ohjuksen mutta on näitä pienempi. Ohjus on 2.4 metriä paksu, 22,4 metriä pitkä. Se laukaistaan liikkuvalta alustalta. Ohjuksen 1. vaiheen päämoottorien työntövoima on 788 kN (noin 80 tonnia). Päämoottorin voimaa voi säätää. 1. vaiheen paloaika on 139 sorth Korea's ultimate nuclear ICBM "Hwasong-15" (HS-15) Norbert Brügge, Germany 01.12.2017. Kaksi päämoottoria ovat tyyppiä RD-250/251 Peaktusan. Polttoaine-hapetin on nestemäistä, varastoituvaa typpitetroksidi/epäsymmetristä dimetyylihydratsiinia N204/UDMH. Ohjuksen 2. vaihjeen neljä moottoria lienevät venäläistä neuvostoaikojen R-27:n tyyppiä. Ohjus painaa noin 40-50 tonnia, josta suurin osa on polttoainetta. == Lähteet == Luokka: Pohjois-Korean ohjukset
Luettelo Parkanon julkisista taideteoksista ja muistomerkeistä

Luettelo Parkanon julkisista taideteoksista ja muistomerkeistä sisältää Parkanon kaupungissa olevat pysyvät patsaat, muistomerkit ja muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Alkkian sotavankileiri n:o 2, venäläisten joukkohautaKarvia; EPmuisto.fi Hautausmaanmäki 100px Hirvi Suomen saloilla Kunnantalon piha, Parkanontie 37 Keskusta Alpo Koivumäki 2021 Karjalaan jääneiden vainajien muistomerkkiParkanon historiaa Suomen sotamuistomerkit, s. 113 Parkanon kirkon vieressä, Kirkkopolku 2 Keskusta 1957 100px Lapselle jota emme koskaan saaneet. Lapselle jonka saimme pitää vain hetken Parkanon kirkon vieressä, Kirkkopolku 2 Keskusta 100px Menneitten sukupolvien patsasSuomen muistomerkit, s. 112 Parkanon kirkon kellotapulin lähellä, Kirkkopolku 2 Keskusta 1950 100px Muualle haudattujen vainajien muistomerkkiParkanon kotiseutukävely 7.9.2013; Parkano.fi Parkanon kirkon kellotapulin vieressä, Kirkkopolku 2 Keskusta 2000 100px Nuijasotapäällikkö Antti Laurikaisen muistomerkkiParkanoa entisaikaan; Parkanoseura.fi Tuomisto 1998: 16. Lamminkosken koulun tiehaara, Lamminkoskentie 117 Lamminkoski 1985 Nälkävuosien uhrien muistomerkkiParkano - Finland's "Great Hunger Years" Memorials Keskustan hautausmaa, Kirkkopolku Keskusta Parkanon kirkkoon iskeneen salamaniskun uhrien muistomerkki Keskustan hautausmaa, Kirkkopolku Keskusta Paroonin henki Keskuskadun ja Satakunnankadun liikenneympyrä Keskusta 2012 Sankarimuistomerkki Vartiosotilas, Parkano Parkano - Kuvagalleria Juha Hotari Keskustan hautausmaan sankarihautausmaa, Kirkkopolku Keskusta 1949 100px Sotiinlähdön 1939 ja 1941 muistomerkki Puretun Päivölän seuratalon paikalla (myös KHO II jaosto toiminut 1944 tällä paikalla) lähellä kaupungintaloa, Parkanontie 45 Keskusta 1989 Vakaumuksensa puolesta menehtyneiden muistomerkki Parkanon kirkon alue, Kirkkopolku 2 Keskusta 2009 Vapaussodan v 1918 muistomerkki Parkanon kirkon alue, Kirkkopolku 2 Keskusta 1926 == Lähteet == * * ===Viitteet=== Luokka:Parkanon nähtävyydet Parkano Luokka:Parkanon kulttuuri
Luettelo Enontekiön julkisista taideteoksista ja muistomerkeistä

Luettelo Enontekiön julkisista taideteoksista ja muistomerkeistä sisältää Enontekiön kunnassa olevat pysyvät patsaat, muistomerkit ja muistolaatat. __TOC__ == Teosluettelo == Julkinen teos Paikka Alue Kartalla Tekijä Paljastusvuosi Kuva WD Hukkuneiden muistolaattaTähän järveen hukkui laulaja Arttu Wis­ka­rin isoisä ja kaksi muuta, kun ka­la­mat­ka­lais­ten jolla kaatui – isä pe­las­tui viime ti­pas­sa, ja 50 vuotta myö­hem­min hän toi poi­kan­sa pai­kal­le; Lapin Kansa 2.9.2017 Ylimmäisen Vuontisjärven koillisrannalla, kivessä maan tasalla Käsivarren erämaa-alue 2017 Isänmaan puolestaEnontekiö, Hetta; Sotasampo.fi Enontekiön sankarihautausmaa, Ounastie 112 Hetta 1963 100px Kalottireitin avauksen muistomerkki Kolmen valtakunnan rajapyykki Koltajärvi 1993 100px Kilpisjärven muistolehdon muistomerkki Kilpisjärven luontokeskuksen lähellä, Käsivarrentie 14143 Kilpisjärvi 2017 Kilpisjärven sissiretken muistomerkki (Kilpisjärven pamaus 6.6.1916) Noin 100 metriä Siilastuvan tiehaarasta etelään, Käsivarrentien pohjoispuolella Kilpisjärvi Lapin sodan päättymisen muistomerkki ja -laatta Siilastuvan tiehaaran kohdalla, Käsivarrentien vastakkaisella puolella Kilpisjärvi 1967 Lapin sodan viimeisten laukausten muistomerkki Suomen maanteiden korkein kohta, Käsivarrentie 13065-13071 Kilpisjärvi, Muotkatakka 1967 100px Markkinan entisen kirkon paikan 1661–1826 muistokivi Valtatie 21:n eteläpuolella kylän kohdalla Markkina 1961 (teksti kivessä) Muualle haudattujen muistomerkki Hetan vanha hautausmaa Hetta Palojoensuun entisen kirkon paikan 1826–1870 muistokivi Valtatie 21:n ja Muonionjoen välissä, Palojoen pohjoispuolella Palojoensuu Suomenlapinkoirapatsas Tunturi-Lapin luontokeskuksen piha, Peuratie 15 Hetta 2007 100px Urho Kekkosen muistolaatta Saivaaran huipulla Käsivarren erämaa- alue 1980 Ylösalasalasylös Kilpisjärven tullitoimipaikka, Käsivarrentie 14950 Kilpisjärvi ja 2021 == Katso myös == * Kalottireitti * Kilpisjärven pamaus == Lähteet == == Aiheesta muualla == Luokka:Enontekiö Enontekiö
Whidbey Island -luokka

Whidbey Island -luokka on Yhdysvaltain laivaston kahdeksan 1980-luvulta alkaen valmistetun aluksen muodostama Maihinnousualusluokka (). Luokan aluksilla on mahdollisuus kuljettaa merijalkaväen ajoneuvoja ja helikoptereita tai V-22 Osprey -kuljetuskoneita. Kuljetuskansi on suunniteltu neljälle LCAC- ilmatyynyalukselle ja kannelle on viisi ramppia ajoneuvojen kuormaukseen. Vuonna 2009 aluksilla on aloitettu modernisointi, minkä tulee mahdollistaa palveluksessa pysyminen vuoteen 2038. Viimeisen aluksen modernisoinnin piti valmistua 2014. Modernisoinnin aikana alusten propulsiojärjestelmä uusitaan parannettaessa polttoainetehokkuutta ja ylläpitoa. == Alukset == Whidbey Island -luokan maihinnousualukset NimiGardiner 1985 s. 620 Telakka Kölinlasku Vesille Valmis Kohtalo USS Whidbey IslandLSD-41 Lockheed Shipbuilding, Seattle 4. elokuuta 1981 10. kesäkuuta 1983 9. helmikuuta 1985 USS GermantownLSD-42 Lockheed Shipbuilding, Seattle 5. elokuuta 1982 29. kesäkuuta 1984 8. helmikuuta 1986 USS Fort McHenryLSD-43 Lockheed Shipbuilding, Seattle 10. kesäkuuta 1983 1. helmikuuta 1986 8. elokuuta 1987 USS Gunston HallLSD-44 Avondale Shipyards, New Orleans 26. toukokuuta 1986 27. kesäkuuta 1987 22. huhtikuuta 1989 USS ComstockLSD-45 Avondale Shipyards, New Orleans 27. lokakuuta 1986 16. tammikuuta 1988 3. helmikuuta 1990 USS TortugaLSD-46 Avondale Shipyards, New Orleans 23. maaliskuuta 1987 15. syyskuuta 1988 17. marraskuuta 1990 USS RushmoreLSD-47 Avondale Shipyards, New Orleans 9. marraskuuta 1987 6. toukokuuta 1989 1. kesäkuuta 1991 USS AshlandLSD-48 Avondale Shipyards, New Orleans 4. huhtikuuta 1989 11. marraskuuta 1989 9. toukokuuta 1992 == Lähteet == * === Viitteet === *
Harpers Ferry -luokka

Harpers Ferry -luokka on Yhdysvaltain laivaston neljän 1990-luvulla valmistetun maihinnousualuksen () muodostama alusluokka. Ne ovat paranneltuja versioita edeltäneestä Whidbey Island -luokasta. Ulkoisesti alukset eroavat lähinnä aseiden sijoittelussa, kun Harpers Ferry -luokan alusten Phalanx CIWS -järjestelmät on asennettu edemmäs ja RAM-ohjukset komentosillan päälle. Whidbey Island -luokan aluksilla järjestelmät ovat päinvastoin. == Alukset == Harpers Ferry -luokan maihinnousualukset Nimi Telakka Kölinlasku Vesille Valmis Kohtalo USS Harpers FerryLSD-49 Avondale Shipyards, New Orleans 15. huhtikuuta 1991 16. tammikuuta 1993 7. tammikuuta 1995 USS Carter HallLSD-50 Avondale 11. marraskuuta 1991 2. lokakuuta 1993 30. syyskuuta 1995 USS Oak HillLSD-51 Avondale 21. syyskuuta 1992 11. kesäkuuta 1994 8. kesäkuuta 1996 USS Pearl HarborLSD-52 Avondale 27. tammikuuta 1995 24. helmikuuta 1996 30. toukokuuta 1998 == Lähteet == *
Ashland-luokka

Ashland-luokka oli Yhdysvaltain laivaston kahdeksan toisen maailmansodan aikana valmistetun aluksen muodostama Maihinnousualusluokka (). == Alukset == Ashland-luokan maihinnousualukset NimiGardiner 1987 s. 161 Telakka Kölinlasku Vesille Valmis Kohtalo USS AshlandLSD-1 Moore Drydock Company, Oakland 22. kesäkuuta 1942 21. joulukuuta 1942 5. kesäkuuta 1943 poistettu palveluksesta 22. marraskuuta 1969 alusluettelosta 25. marraskuuta 1969 myyty N. W. Kennedy Ltd:lle Vancouveriin Brittiläiseen Columbiaan toukokuussa 1970 USS Belle GroveLSD-2 Moore Drydock Company, Oakland 27. lokakuuta 1942 17. helmikuuta 1943 9. elokuuta 1943 poistettu palveluksesta ja alusluettelosta 12. marraskuuta 1969 myyty N. W. Kennedy Ltd:lle Vancouveriin Brittiläiseen Columbiaan kesällä 1970 romutettavaksi USS Carter HallLSD-3 Moore Drydock, Oakland 4. maaliskuuta 1943 18. syyskuuta 1943 USS Epping ForestLSD-4 Moore Drydock, Oakland 2. huhtikuuta 1943 11. lokakuuta 1943 USS Gunston HallLSD-5 Moore Drydock, Oakland 1. toukokuuta 1943 10. marraskuuta 1943 ARA Cándido de Lasala USS LindenwaldLSD-6 Moore Drydock, Oakland 22. helmikuuta 1943 11. kesäkuuta 1943 9. joulukuuta 1943 poistettu palveluksesta 30. marraskuuta 1967 alusluettelosta 1. joulukuuta 1967 myyty 25. syyskuuta 1968 Union Minerals & Alloys Corporationille romutettavaksi USS Oak HillLSD-7 Moore Drydock, Oakland 9. maaliskuuta 1943 25. kesäkuuta 1943 5. tammikuuta 1944 USS White MarshLSD-8 Moore Drydock, Oakland 7. huhtikuuta 1943 19. heinäkuuta 1943 29. tammikuuta 1944 lainattu Taiwanin laivastolle 1960 ROCS Chung Cheng (LSD-191) luovutettu Taiwanille 1977 == Lähteet == * === Viitteet === *
Hitman (vuoden 2016 videopeli)

Hitman on IO Interactiven kehittämä ja Square Enixin julkaisema hiiviskelypeli. Peli on julkaistu vuonna PlayStation 4 ja Xbox One -konsoleille sekä Linux, macOS ja Windows -alustoille Steam-palvelussa. Peli on alun perin julkaistu kuutena ladattavana episodina, jotka muodostavan pelin ensimmäisen "kauden". Pelille on julkaistu seuraaja Hitman 2. == Vastaanotto == GameSpot antoi pelille arvosanan 8/10 arvostelussaan. == Ääninäyttelijät == == Lähteet == == Aiheesta muualla == * * * Pelin kotisivut Luokka:Vuoden 2016 videopelit Luokka:PlayStation 4 Pro -tehostetut pelit Luokka:PlayStation 4 -pelit Luokka:Xbox One -pelit Luokka:Linux-pelit Luokka:Mac OS -pelit Luokka:Windows-pelit Luokka:Hitman-pelit
Diallyyliamiini

Diallyyliamiini (C6H11N) on tyydyttymättömiin amiineihin kuuluva orgaaninen yhdiste. Yhdistettä voidaan käyttää muiden yhdisteiden kuten hartsien ja lääkeaineiden valmistamiseen. ==Ominaisuudet== Huoneenlämpötilassa diallyyliamiini on väritöntä nestettä. Yhdiste liukenee hyvin veteen ja liukenee myös muun muassa etanoliin ja dietyylieetteriin. Diallyyliamiini on keskivahva emäs ja sen pKa-arvo on 9,29.Peter Roose & Michael G. Turcotte: Amines, Lower Aliphatic, Kirk-Othmer Encyclopedia of Chemical Technology, John Wiley & Sons, New York, 2016. Viitattu 29.11.2017 Suhteellisen voimakkaana emäksenä se syövyttää eräitä metalleja kuten alumiinia. Yhdiste ärsyttää ihoa, silmiä ja hengitysteitä. Se on lisäksi myrkyllistä ja voi aiheuttaa syövytysvammoja joutuessaan kosketuksiin ihon kanssa. Viitattu 29.11.2017. ==Valmistus ja käyttö== Diallyyliamiinia voidaan valmistaa allyyliamiinin ja allyylibromidin tai -kloridin välisellä reaktiolla. Toinen tapa on pelkistää akryylinitriiliä vedyllä kuparikromiitin toimiessa katalyyttinä.Peter Roose, Karsten Eller, Erhard Henkes, Roland Rossbacher & Hartmut Höke: Amines, Aliphatic, Ullmann's Encyclopedia of Industrial Chemistry, John Wiley & Sons, New York, 2015. Viitattu 29.11.2017. Diallyyliamiinia käytetään muiden yhdisteiden kuten pyridiinirakenteisten lääkeaineiden, N,N-diallyylidiklooriasetamidin ja vedenpuhdistuksessa käytettävien hartsien valmistukseen.Ludger Krähling, Jürgen Krey, Gerald Jakobson, Johann Grolig & Leopold Miksche: Allyl Compounds, Ullmann’s Encyclopedia of Industrial Chemistry, John Wiley & Sons, New York, 2000. Viitattu 29.11.2017 ==Lähteet== Luokka:Amiinit
Berengar II

Berengar II (n. 900 – 6. elokuuta 966), jota kutsuttiin myös nimellä Berengario, oli Ivrean markiisi ja Italian kuningas vuosina 950–952. Hän oli Berengar I:n pojanpoika. Berengar vaikutti suuresti Otto I:n uraan. Vuonna 951 Berengar vangitsi Adelheidin, Italian kuninkaan Lothar II:n lesken. Tarkoitus oli naittaa Adelheid Berengarin pojalle Adalbertille. Adelheid kuitenkin onnistui pakenemaan ja meni naimisiin Oton kanssa, joka sai näin langobardien kuninkaan arvonimen ja teki Berengarista vasallinsa. Vuonna 960 Berengar ja hänen poikansa Adalbert hyökkäsivät paavi Johannes XII:n kimppuun. Paavi pyysi Ottoa apuun, joka marssi Roomaan ja kruunattiin vuonna 962 Pyhän saksalais- roomalaisen keisarikunnan keisariksi. Johanneksen käymät neuvottelut Berengarin kanssa saivat Oton syrjäyttämään Johanneksen ja vangitsemaan Berengarin Saksassa vuonna 963. == Lähteet == Luokka:Italian kuninkaat Luokka:900-luvulla syntyneet Luokka:Vuonna 966 kuolleet
Häävieras

Häävieras (The Member of the Wedding) on Fred Zinnemannin ohjaama yhdysvaltalainen draamaelokuva vuodelta 1953. Se perustuu Carson McCullersin Suomessakin esitettyyn näytelmään, jonka pohjalta käsikirjoituksen laativat Edna ja Edward Anhalt. Elokuvan pääosia näyttelevät Julie Harris ja Ethel Waters. == Juoni == 12-vuotias poikamainen Frankie-tyttö elää suljetussa perhepiirissä ja jumaloi isoveljeään, joka on menossa naimisiin. Tyttö karkaa kotoa, koska olisi halunnut veljensä mukaan häämatkalle. Murrosiän traumoja tuottaa myös nuoren serkkupojan äkillinen kuolema. Apua tuo ymmärtäväinen musta palvelijanainen Berenice.Häävieras. (Elokuvan tv-esityksen ennakkoesittely.) Helsingin Sanomat 23.1.1969, s. 31. == Rooleissa == == Lähteet == Luokka:Fred Zinnemannin ohjaamat elokuvat Luokka:Yhdysvaltalaiset draamaelokuvat Luokka:Vuoden 1953 yhdysvaltalaiset elokuvat Luokka:Yhdysvaltalaiset näytelmiin perustuvat elokuvat
Olga P. Postisen joulukalenteri

Olga P. Postisen joulukalenteri oli Yleisradion lastenohjelma, joka esitettiin vuosina 1987 ja 1996. Pääosaa ohjelmassa esitti Ritva Valkama. Sarjan käsikirjoitti Laura Lilja-Haataja. ==Näyttelijät== ===Vuoden 1987 joulukalenteri=== ===Vuoden 1996 joulukalenteri=== == Lähteet == == Aiheesta muualla == * Olga P. Postisen joulukalenteri Yle Areenassa *Olga P. Postisen joulukalenteri Ylen Elävässä arkistossa Luokka:1980-luvun suomalaiset televisiosarjat Luokka:1990-luvun suomalaiset lastenohjelmat Luokka:Joulukalenteriohjelmat Luokka:Yle TV1:n televisio-ohjelmat
Me kaksi

Me kaksi (Le vieil homme et l’enfant) on Claude Berrin ohjaama ranskalainen draamakomedia vuodelta 1967. Elokuva oli Berrin esikoisohjaus ja saavutti melko suuren kansainvälisen suosion. Berri laati myös elokuvan käsikirjoituksen yhdessä Gérard Brachin ja Michel Rivelinin kanssa. Pääosaa, äreää vanhaa maalaismiestä esittää Michel Simon. ==Juoni== Toisen maailmansodan aikana kolttosia tekevä pieni juutalaispoika lähetetään Pariisista kesäksi maaseudulle, jottei vilkas poika herättäisi saksalaismiehittäjien huomiota. Poika saa paikan katolisesta perheestä, jonka vanha yrmy isäntä Pepe vihaa juutalaisia ja paljon muutakin. Pojan on maallakin salattava juutalaisuutensa ja muun muassa vältettävä peseytymistä muiden seurassa, ettei hän paljastuisi ympärileikatuksi.Harju, Rauno: ”Vanhuksen ja pikkupojan ystävyys sodan jaloissa”. Helsingin Sanomat, 15.4.1975, s. 47. ==Rooleissa== == Vastaanotto ja jälkimaine == Michel Simon voitti Berliinin elokuvajuhlilla pääosastaan Hopeisen karhun. Lisäksi Claude Berri sai kaksi palkintoa ja oli ehdolla Kultaisen karhun saajaksi.Prizes & Honours 1967 , Berlinale. Viitattu 28.11.2017. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). == Lähteet == Luokka:Vuoden 1967 ranskalaiset elokuvat Luokka:Claude Berrin ohjaamat elokuvat
Antitrinitianismi

Antitrinitianismi on kristinuskon tulkinta, joka hylkää valtavirran kristinuskon opin kolminaisuudesta eli opetuksen, jonka mukaan Jumala on kolme erillistä persoonaa, jotka ovat yhdistyneet yhdessä olennossa. Tietyt reformaation piiristä polveutuvat liikkeet edustavat nykyään antitrinitianismia. Kolminaisuus julistettiin kristilliseksi opiksi 300-luvun ekumeenisissa kirkolliskokouksissa. Näitä edustivat ensimmäinen Nikean ensimmäinen kirkolliskokous vuonna 325, joka julisti Jeesuksen jumaluuden sekä Konstantinopolin ensimmäinen kirkolliskokous vuonna 381, joka julisti Pyhän Hengen jumaluuden. Suurimmat antitrinitianistiset liikkeet ovat mormonit, Jehovan todistajat sekä Iglesia ni Cristo. Muita pienempiä ryhmiä ovat muun muassa La Luz del Mundo, kristadelfialaiset, kristillinen tiede, Dawn Bible Students ja Tie. Antitrinitianististen liikkeiden näkemykset Jumalan, Jeesuksen ja Pyhän Hengen luonteesta eroavat keskenään suuresti. Jotkut antitrinitianistiset teologiat, kuten adoptianismi, monarkianismi ja subordinationismi, olivat olemassa jo ennen kolminaisuusopin vahvistamista. Antitrinitianismi otettiin uudelleen käyttöön kataarien piirissä 1000-luvulta 1200-luvulle, unitaarien piirissä reformaation aikana, 1700-luvun valistuksen aikana sekä eräiden Yhdysvaltojen 1800-luvun protestanttisten liikkeiden parissa. == Katso myös == * Areiolaisuus Luokka:Kristilliset liikkeet
Comè

Comè on kaupunki ja arrondissementti, joka sijaitsee Monon maakunnassa Beninissä. Kaupungin pinta-ala on 163 neliökilometriä ja vuonna 2012 sen asukasluku oli 33 507 henkilöä. Siellä oli togolaisten pakolaisten pakolaisleiri, kunnes se suljettiin vuonna 2006.http://www.unhcr.org/44e5d9872.html == Kuvia == Tiedosto:Street view in Come Benin Dec 2017 1.jpg|Katu Coméssa. Tiedosto:Street market view in Come Benin Dec 2017.jpg|Katumarkkina Comèssa. == Lähteet == Luokka:Arrondissementit Luokka:Beninin kaupungit
Dyynien daami

Dyynien daami () on Hiroshi Teshigaharan ohjaama japanilainen elokuva vuodelta 1964. Minimalistinen, synkkä ja absurdi psykoseksuaalinen draamaelokuva perustuu Kōbō Aben romaaniin Hiekkaa, josta kirjailija itse sovitti elokuvan käsikirjoituksen. Elokuvassa näyttelevät Hiroko Ito, Kyōko Kishida ja Eiji Okada. == Juoni == Ruuhkaisesta ja kiireisestä Tokiosta rannikon autiolle hiekkadyynille paennut hyönteistutkija kohtaa hiekkaa lapioivan naisen, jonka työllä ei vaikuta olevan mitään tarkoitusta. == Vastaanotto == Dyynien daami palkittiin Cannesissa tuomariston erikoispalkinnolla. Elokuva sai myös parhaan ohjauksen ja parhaan ulkomaalaisen elokuvan Oscar-ehdokkuudet. The New York Timesin kriitikot valitsivat Dyynien daamin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1964 japanilaiset elokuvat Luokka:Japanilaiset romaaneihin perustuvat elokuvat
Niemi (kirja)

Niemi on Juha Hurmeen kirjoittama romaani, joka ilmestyi vuonna 2017 Teoksen kustantamana. Se sai vuoden 2017 Finlandia-palkinnon. Kirjan aiheena on Suomen historia aina alkuräjähdyksestä vuoteen 1809, jolloin maa joutui Venäjän vallan alle. Hurme kutsuu kirjassaan Suomea nimellä Niemi, koska varsinaista Suomen valtiota ei ollut olemassa sinä aikana, jota kirja käsittelee. Niemen tyylilajista on keskusteltu. Se valittiin kilpailemaan Finlandia-palkinnosta kaunokirjallisuuden kategoriassa, mutta siinä on myös paljon tietokirjan piirteitä. Kirja ei sisällä päähenkilöä ja se sisältää paljon faktatietoa, mutta toisaalta kertojan ääni on vahvasti läsnä. Hurme ja kirjan kustantanut Teos kuitenkin luokittelevat kirjan romaaniksi. Kun kirja voitti Finlandian, kustantamo innostui ottamaan kirjasta 100 000:n kappaleen painoksen, josta myytiin noin 75 000 kappaletta. Lopuista oli määrä tehdä lämpöeristettä. Juha Hurme lunasti osan yli jääneistä kirjoistaan ja jakoi ne ilmaiseksi ohikulkijoille. Niemen jatko-osa Suomi julkaistiin vuonna 2020. ==Lähteet== Luokka:Finlandia-palkitut teokset Luokka:Vuoden 2017 kirjat
Acura RDX

Acura RDX on Acuran ensimmäinen kompakti katumaasturi. Se otti MDX:n paikan MDX:n kasvettua koossa ja hinnassa. Alun perin RDX jakoi saman pohjalevyn Honda CR-V:n kanssa, mutta kolmannen sukupolven esittelemisen jälkeen sillä on oma.Motor Trend: Seven Questions With Acura Boss Jon Ikeda - Motor Trend, viitattu: 17.3.2019 Autoa valmistetaan Hondan East Liberty Auto Plant -tehtaalla, Ohiossa. == Sukupolvet == Tiedosto:2007 Acura RDX -- NHTSA.jpg|Ensimmäinen sukupolvi (2007–2012) Tiedosto:2013 Acura RDX -- 06-24-2012 1.JPG|Toinen sukupolvi (2013–2018) Tiedosto:2019 Acura RDX A-Spec front red 4.2.18.jpg|Kolmas sukupolvi (2019–) == Lähteet == == Aiheesta muualla == RDX Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Sveitsin kunnat

Kunnat ovat Sveitsissä alimman tason poliittisia hallinto- ja päätöksentekoyksiköitä. Kuntien velvollisuutena on muun muassa järjestää peruskoulutus, terveyden- ja sairaanhoito, energiahuolto ja tiestö. Lisäksi kuntien tehtäviin kuuluu väestörekisterin ja väestönsuojelun järjestäminen. Toisaalta niillä on verotusoikeus. == Päätöksenteko == Noin viidesosassa Sveitsin kuntia noudatetaan edustuksellisen demokratian periaatetta: asukkaat valitsevat edustajat päättämään kunnan asioista. Valtaosassa kunnista noudatetaan suoran demokratian periaatetta: asukkaat päättävät kunnan asioista suoraan, ilman valittuja edustajia. == Kunnat == Sveitsissä on 2 240 kuntaa (tilanne 2.4.2017). Kunnissa on keskimäärin 3 759 asukasta. Väekkäin on Zürich, jossa asuu runsaat 400 000 ihmistä; vähiten väkeä on ticinolaisessa Corippossa, jossa on 14 vakinaista asukasta (31.12.2016). Kuntien keskimääräinen pinta-ala on noin 18 neliökilometriä. Pinta-alaltaan suurin kunta on graubündeniläinen Scuol, 439 neliökilometriä, ja pienin vaud’lainen Rivaz, 0,29 neliökilometriä. == Lähteet == *
Ford Thunderbird

Ford Thunderbird on henkilöauto, jota yhdysvaltalainen Ford Motor Company valmisti vuosina 1955–1997 ja 2002–2005. == Sukupolvet == Tiedosto:1957 Ford Thunderbird white.jpg|Ensimmäinen sukupolvi Tiedosto:1959 Ford Thunderbird Convertible.jpg|Toinen sukupolvi Tiedosto:1962 Ford Thunderbird Hardtop.jpg|Kolmas sukupolvi Tiedosto:1965 Ford Thunderbird Convertible.jpg|Neljäs sukupolvi Tiedosto:1967 Green Ford Thunderbird Fordor.jpg|Viides sukupolvi Tiedosto:1973 Ford Thunderbird blue front.jpg|Kuudes sukupolvi Tiedosto:1977 Ford Thunderbird Coupe.jpg|Seitsemäs sukupolvi Tiedosto:Ford Thunderbird 1980.jpg|Kahdeksas sukupolvi Tiedosto:Turbocoupe.jpg|Yhdeksäs sukupolvi Tiedosto:Ford Thunderbird 1990 Il.JPG|Kymmenes sukupolvi Tiedosto:2002-2005 Ford Thunderbird.jpg|Yhdestoista sukupolvi == Aiheesta muualla == Thunderbird Luokka:1950-luvun autot Luokka:1960-luvun autot Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot
Kane’s Soda Pop

Kane’s Soda Pop (aiemmin Buck’s Soda Pop) on Olvin valmistama virvoitusjuomamerkki, joka lanseerattiin syksyllä 2015. Olvin mukaan juoma on saanut inspiraationsa Yhdysvaltojen surffikulttuurista. Kane’s Soda Popia myydään Suomessa, Virossa, Latviassa ja Liettuassa. == Tuotteet Suomessa == Kane’s Soda Popia myydään Suomessa seuraavina makuina: *Fontana Flip (kiwi & tutti frutti) *Ventura Wheel (vaahtokarkki & purkka) *Belvedere Bowl (karhunvatukka ja mangostani) *Buena Park (banaani & hattara) *Calabasas Kicks (kirpeä mansikka) *Chula Vista Crush (vadelma & sitruuna) *Bubble Tea Sour Apple (kirpeä omena) *Bubble Tea Mango & Passion Fruit (mango & passionhedelmä) *Soda Pop Final Flavor (rajoitetun ajan) *XMAS Special MMXXIII (piparminttu, rajoitetun ajan) == Poistuneet tuotteet == * Vacaville Splash (inkivääri & sitruunaruoho) * Sunnyvale Squeeze (appelsiini & lime) * Garden Grove Spin (karamelli & pomelo) * The Wedge (vesimeloni & sitruuna) * Fresno Flirt (persikka & päärynä) * Carmel Valley Chop (kola & yrtit) * Red Peak Rush (kirsikka & luumu) * Coachella Chill (kirpeä omena & yuzu) * Ruby Hill Thrill (mansikka & granaattiomena) * Temecula Twist (banaani & päärynä) * Long Beach Blush (mustikka & acai) * Pasadena Pinch (sitruuna & pitaija) == Tuotteet muualla == * Penn Valley Peel (sitruuna) == Lähteet == Luokka:Suomalaiset virvoitusjuomamerkit Luokka:Olvi
Lapin Helvetti (Lapin Helvetin albumi)

Lapin Helvetti on samannimisen yhtyeen esikoisalbumi, joka julkaistiin 8. joulukuuta 2017. Alun perin albumin oli määrä ilmestyä jo lokakuussa, mutta se viivästyi julkaisuteknisistä syistä.Facebook: Svart Records – Aikajana (19. lokakuuta 2017 16:10) Albumista julkaistiin CD-painoksen lisäksi vinyylipainos, joista 300 mustalla ja 200 sinisellä vinyylillä.Levykauppa Äx: Lapin Helvetti – Lapin Helvetti == Kappaleet == == Lähteet == Luokka:Vuoden 2017 esikoisalbumit Luokka:Suomalaiset thrash metal -albumit
Hitsville

Hitsville on 1990-luvun alussa Helsingin Pitäjänmäellä rakennettu äänitysstudio, jonka perustivat Esa Pulliainen ja Vesa Anttila. Studion rakennustyöt aloitettiin vuonna 1992 Agentsin ja Topi Sorsakosken yhteistyön tultua päätökseensä, jolloin Pulliainen ja Anttila vuokrasivat Hitsvillen tilat Studiorakennus Oy:ltä. Alkuun studio sijaitsi rakennuksen yläkerrassa, mutta vuonna 1998 se siirrettiin alakertaan suurempiin tiloihin, jotka olivat aikaisemmin toimineet Finnvoxin nauhavarastona. Studion nimeksi tuli Hitsville #3. Vuonna 1993 Tom Nyman aloitti Hitsville IV -studion toiminnan.Kauppalehti: Yritykset – Hitsville IV Hitsville V:n toiminta alkoi vuonna 2016.Facebook: Hitsville V (About) == Lähteet == Luokka:Suomalaiset musiikkistudiot
Ford F-650

Ford F-650/F-750 Super Duty on Ford Motor Companyn vuodesta 2000 valmistama kuorma-automalli. Vuoteen 2014 asti Ford valmisti mallia yhdessä Navistar Internationalin kanssa. == Sukupolvet == Tiedosto:Ford F650 flatbed.jpg|Ensimmäinen sukupolvi (2000–2015) Tiedosto:2017 Bois d'Arc Bash parade 26 (Commerce High School volleyball team float).jpg|Toinen sukupolvi (2016–) == Aiheesta muualla == F-650 Luokka:2000-vuosikymmenen kuorma-autot Luokka:2010-luvun kuorma-autot
Darwininsammakot

Darwininsammakot eli ”suusynnyttäjät” (Rhinodermatidae) on sammakoiden heimo, jonka lajit elävät eteläisen Chilen ja läheisen Argentiinan lehtimetsissä. == Suvut ja lajit == Heimoon kuuluu kolme lajia kahdessa suvussa: * Insuetophrynus ** Insuetophrynus acarpicus * Rhinoderma ** Darwininsammakko (Rhinoderma darwinii) ** Rhinoderma rufum == Lähteet == * === Viitteet === Luokka:Sammakkoeläimet
Amanda Lightfoot

Amanda Mary Lightfoot (s. 30. tammikuuta 1987 Coventry, Englanti) on brittiläinen ampumahiihtäjä. Hän on pituudeltaan 172 cm. Lightfoot on osallistunut kahdesti olympialaisiin ja yhdeksän kertaa MM-kilpailuihin. Parhaimmillaan hän on sijoittunut henkilökohtaisissa lajeissa 15 kilometrin normaalimatkalla 32:nneksi Hochfilzenin MM-kilpailuissa 2017 ja 33:nneksi Hanty-Mansijskin MM-kilpailuissa 2011 sekä 7,5 kilometrin pikakilpailussa 36:nneksi Hochfilzenin MM-kilpailuissa 2017. EM-kilpailuissa Lightfoot on ollut parhaimmillaan 19:s normaalimatkalla 2010. Maailmancupissa hän on sijoittunut 31:nneksi Östersundin normaalimatkalla marraskuussa 2017. Lightfoot sijoittui rulla-ampumahiihdon MM-kilpailuissa 2015 takaa- ajokilpailussa seitsemänneksi ja pikakilpailussa kahdeksanneksi. == Lähteet == == Aiheesta muualla == Luokka:Brittiläiset ampumahiihtäjät Luokka:Vuonna 1987 syntyneet Luokka:Elävät henkilöt
Andreas Libavius

Andreas Libavius (n. 1560 – 25. heinäkuuta 1616) oli saksalainen kemisti ja lääkäri. Libaviuksen työt keskittyivät pääasiallisesti alkemiaan. Nykyaikana hänet tunnetaan esimerkiksi tinatetrakloridin löytäjänä.E. M. Karamäki: Epäorgaaniset kemikaalit, s. 243. Kustannusliike Tietoteos, 1983. == Elämä == Andreas Libau syntyi Johann Libaun poikana Hallen kaupungissa Saksassa noin vuonna 1560. Vuonna 1578 hän pääsi Wittenbergin yliopistoon, mutta siirtyi sieltä myöhemmin Jenan yliopistoon jatkamaan opintojaan. Vuonna 1581 Andreas suoritti magister artiumin korkeakoulututkinnon ja siirtyi Ilmenaun kaupunkiin opettamaan. Vuonna 1586 Andreas lähti Coburgiin ja hiukan myöhemmin vuonna 1588 hän jatkoi opintojaan Baselissa. Vielä samana vuonna Libaviuksesta tuli historian ja runouden opettaja Jenan yliopistossa. Vuonna 1591 Libavius muutti Rothenburgiin ja hänestä tuli kaupungin lääkäri. Vuotta myöhemmin Andreas Libavius nimitettiin kaupungin koulujen valvojaksi. Vuonna 1607 hän palasi Coburgiin ja hänestä tehtiin Coburgin Casimirianum-opiston rehtori. Andreas Libavius asui Coburgissa kuolemaansa asti. == Uskonnolliset näkemykset == Andreas Libavius julkaisi useita uskonnollisia tutkielmia salanimellä Basilius de Varna. Libavius oli ortodoksiluterilainen ja arvosteli aikanaan voimakkasti katolista kirkkoa sekä erityisesti jesuiittoja. Varsinkin elämänsä loppupuolella Libavius teki myös kalvinisteja arvostelevia kirjoituksia. == Lähteet == Luokka:Saksalaiset kemistit Luokka:Vuonna 1616 kuolleet
Metsästysseurue

Metsästysseurue (The Shooting Party) on Alan Bridgesin ohjaama brittiläinen draamaelokuva vuodelta 1985. Se perustuu Isabel Colegaten romaaniin (1980), jonka pohjalta käsikirjoituksen laati Julian Bond. Pääosia näyttelevät James Mason, Edward Fox ja John Gielgud. London Critics Circle nimesi James Masonin roolinsa perusteella Vuoden näyttelijäksi, mutta Mason kuoli 1984 ennen elokuvan ensi-iltaa. ==Juoni== Ensimmäisen maailmansodan alla yläluokan ihmiset kokoontuvat fasaaninmetsästykseen englantilaiseen maalaiskartanoon Derbyshiressä. Kartanon omistaja sir Randolph Nettelby (Mason) on kutsunut taloonsa hyvin erilaista väkeä, liberaaleista konservatiiveihin, nuorista keski-ikäisiin. == Vastaanotto ja jälkimaine == Julian Bond sai Bafta- palkintoehdokkuuden käsikirjoituksestaan. The New York Timesin kriitikot valitsivat Metsästysseurueen vuonna 2004 yhdeksi kaikkien aikojen tuhannesta parhaasta elokuvasta maailmassa. Helsingin Sanomien televisiosivulla Mikael Fränti kutsui ohjaajaa ”köyhän miehen Joseph Loseyksi”, joka on Colegaten romaanin sovituksessa selvästi tavoitellut Renoirin Pelin sääntöjen tunnelmaa, mutta jäänyt siitä hyvin kauaksi. Fränti piti elokuvaa kylmänä ja kuivakkaana.Fränti, Mikael: Illan tv-elokuvien esittelyä, Helsingin Sanomat 20.12.1990. Sivu D17. == Lähteet == == Aiheesta muualla == * Luokka:Brittiläiset draamaelokuvat Luokka:Vuoden 1985 brittiläiset elokuvat Luokka:Brittiläiset romaaneihin perustuvat elokuvat